Et tredje foto af Chopin? | Alt om Historie
Et tredje foto af Chopin?
11 mar 2011 0 Kommentarer
Et fotografi, der angiveligt forestiller den afdøde Frédéric Chopin, er dukket op i Polen. Hvis billedet er ægte, er det ét af kun tre kendte fotografier af den polske komponist.
Det første kendte billede af Frédéric Chopin er fra 1849 og formentlig taget af Louis Auguste Bisson.
Frem til i dag har der kun eksisteret to kendte billeder af komponisten Frédéric Chopin, som under sin levetid var næsten lige så kendt for forholdet til den franske forfatterinde George Sand, som for sin musik.
Nu påstår en polsk fotograf og galleriejer, at han af en skotsk samler har købt et daguerreotypi af Chopin, taget kort efter dennes død. Det indrammede daguerreotypi er stemplet med årstallet 1849 og signeret af Louis Auguste Bisson. Bisson, en anerkendt fransk fotograf, tilskrives generelt det første kendte billede af Chopin, taget udenfor musikforlæggeren Maurice Schlesingers hjem nogle få måneder før Chopins død den 17 oktober 1849.
Forskere er i øjeblikket ved at undersøge det nye billede.
Frédéric Chopin Billedbase med historiske pressefotos
Foredrag om dobbeltmordet på Peter Bangs Vej